Държавен вестник, бр. 58, 2025 г., стр. 129

БРОЙ  58	
Д Ъ Р Ж А В Е Н  В Е С Т Н И К 	
СТР.  129  
определено място. Линейките се ескортират 
по пътя към медицинското заведение.
(5) След напускане на последната линейка 
началникът на шпалира командва: „На ре-
МЪК! СВОБОДНО!“, построява шпалира в 
колона по двама и го отвежда във военното 
формирование.
Раздел V
Военни ритуали при спортни мероприятия
Откриване и закриване на шампионати и 
спортни състезания (спартакиади) с между­
народно участие
Чл. 616. При откриване и закриване на 
шампионати и спортни състезания (спарта­
киади) се спазва следният ред:
1. поставят се държавните знамена на 
държавите, от които участват отбори (със­
тезатели);
2. отборите се построяват с фронт към 
официалната трибуна; строят се определя в 
зависимост от състава на отборите.
Чл. 617. (1) При разгънат двуредичен строй 
на десния флаг заема място оркестърът. До 
него застава комендантът на шампионата и 
отборите участници, построени по азбучен 
ред.
(2) Отборът на страната домакин заема 
място на левия фланг.
(3) На десния фланг на всеки отбор застава 
военнослужещ, който носи табела с надпис 
на наименованието на държавата (армията), 
представлявана от този отбор. Следват ръ­
ководителят на делегацията, треньорът на 
отбора и капитанът. 
(4) Останалите състезатели се построяват 
в разгънат двуредичен строй.
Чл. 618. Униформеното облекло за ритуала 
е празнично, а при особени обстоятелства 
състезателите може да бъдат със спортна 
форма.
Чл. 619. (1) Комендантът командва и 
представя строените отбори на старшия 
началник (например): „Господин (госпожо) 
генерал-майор, представителните отбори на 
държавите (армиите) участнички са построени 
за тържественото откриване на шампионата 
по .... (в чест на ....). Комендант на шампио­
ната полковник Петров (Петрова)“.
(2) Старшият началник произнася тър­
жествено слово.
(3) С приключване на тържественото слово 
комендантът подава команда: „За знамето, 
МИРНО!“. При тази команда определен воен­
нослужещ от Българската армия, асистиран от 
двама представители на гостуващите армии, 
подхожда със строева крачка към стълба със 
знамето и спира на една крачка от него. При 
команда: „Знамето ВДИГНИ!“, определеният 
военнослужещ вдига знамето. Оркестърът 
изпълнява „Химн на Република България“.
(4) Старшият началник обявява шампио­
ната за открит.
Чл. 620. (1) При строяване на отборите в 
колона по един, под звуците на тържествен 
марш отборите излизат на площадката с 
маршова стъпка, подредени по азбучен ред. 
(2) Отборът на страната домакин се стро­
ява на левия фланг. 
(3) Всички участвали отбори се постро­
яват с лице към официалната трибуна, като 
в първата редица застават ръководителят 
на делегация­та, вляво до него – треньорът 
на отбора, до него – капитанът, който носи 
националното знаме на страната, чиито 
представители са те. Зад него в колона по 
един се строяват състезателите.
(4) На три крачки пред треньора се намира 
военнослужещ състезател, който носи табела 
с надпис на наименованието на армията, на 
която отборът е представител.
(5) При закриване на състезание отборите 
се построяват по един от посочените начини, 
но по реда на класирането.
(6) Комендантът на шампионата командва 
на старшия началник и рапортува (напри­
мер): „Господин (госпожо) генерал-майор, 
представителните отбори на държавите (ар­
миите) участнички са строени за тържестве­
ното закриване на шампионата по ... (в чест 
на ...). Комендант на шампионата полковник 
Петров (Петрова)“.
(7) След приемане на строя от старшия 
началник главният съдия на шампионата 
обявява класирането. Класиралите се на 
първите три места се изкачват на почетната 
стълбичка и се награждават с медали на 
шампионата.
(8) След награждаването комендантът по­
дава команда: „За знамето, МИРНО!“. По тази 
команда определените военнослужещи под­
хождат към знамето и спират на една крачка 
от него. При команда: „Знамето СПУСНИ!“, 
то се спуска. Оркестърът изпълнява „Химн 
на Република България“.
(9) Старшият началник обявява шампио­
ната за закрит.
Откриване и закриване на държавен военен 
шампионат
Чл. 621. Откриването и закриването на 
държавен военен шампионат с участието 
на повече от два отбора се извършва в 
следния ред:
1. отборите подхождат и се построяват с 
фронт към официалната трибуна; 
2. строят на отборите – разгънат двуре­
дичен или в колона по един, се определя в 
зависимост от състава им.
Чл. 622. (1) При разгънат двуредичен строй 
на десния фланг на строя заемат място ду­
ховият оркестър и до него комендантът на 
шампионата. Следват отборите, подредени 
по реда на класирането от предшестващия 
шампионат.